TCAP บวก 3% นลท.ซื้อเก็งกำไรรับปันผลพิเศษ 4 บ. ยีลด์สูง 7% โบรกฯชูเป้า 61 บ.
TCAP บวก 3% นลท.ซื้อเก็งกำไรรับปันผลพิเศษ 4 บ. ยีลด์สูง 7% โบรกฯชูเป้า 61 บ. ล่าสุดอยู่ที่ 57.75 บาท บวก 1.75 บาท หรือ 3.12% มูลค่าซื้อขาย 289.60 ล้านบาท
TCAP บวก 3% นลท.ซื้อเก็งกำไรรับปันผลพิเศษ 4 บ. ยีลด์สูง 7% โบรกฯชูเป้า 61 บ. ล่าสุดอยู่ที่ 57.75 บาท บวก 1.75 บาท หรือ 3.12% มูลค่าซื้อขาย 289.60 ล้านบาท
17 ธ.ค. 2562

ผู้สื่อข่าวรายงานว่า ราคาหุ้น บริษัท ทุนธนชาต จำกัด (มหาชน) หรือ TCAP ล่าสุด ณ เวลา 10.30 น. อยู่ที่ 57.75 บาท บวก 1.75 บาท หรือ 3.12% สูงสุดที่ 58 บาท ต่ำสุดที่ 57.25 บาท ด้วยมูลค่าซื้อขาย 289.60 ล้านบาท

โดย ราคาหุ้น TCAP ปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 57.50 บาท เมื่อวันที่ 2 ก.ย.2562 หลังที่ประชุมคณะกรรมการบริษัท เมื่อวันที่ 16 ธ.ค.2562 มีมติอนุมัติซื้อหุ้นคืนผ่านตลาดหลักทรัพย์เพื่อบริหารทางการเงิน ในวงเงินไม่เกิน 6 พันล้านบาท โดยมีจำนวนหุ้นที่ซื้อคืนจำนวนไม่เกิน 97,045,970 หุ้น คิดเป็น 8.33% ของจำนวนหุ้นที่จะซื้อคืนต่อจำนวนหุ้นที่ชำระแล้ว โดยจะเริ่มซื้อหุ้นคืนวันที่ 11 ก.พ.2563 ถึง 10 ส.ค.2563
รวมทั้งยังมีมติอนุมัติจ่ายปันผลพิเศษจากกำไรสะสม เป็นเงินสดจำนวน 4  บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 27 ธ.ค.2562 และกำหนดจ่ายเงินปันผลในวันที่ 16 ม.ค.2562
ด้าน บล.เอเชีย เวลท์ ระบุในบทวิเคราะห์ แนะนำซื้อ TCAP รับปันผล หลังประกาศจ่ายปันผลพิเศษ 4.00 บาทต่อหุ้น XD 27 ธ.ค.62 ประเมินราคาเป้าหมาย 61 บาท
ส่วน บล.คิงส์ฟอร์ด ระบุในบทวิเคราะห์ แนะนำ “ซื้อ” หุ้น TCAP ราคาเป้าหมาย 60 บาท โดย TCAP เป็นหุ้นปันผลที่เราแนะนำให้ทยอยสะสมอย่างต่อเนื่อง ซึ่งในช่วงที่ผ่านมาราคาหุ้นก็ outperform ตลาดเนื่องจากมีแผนการจ่ายปันผลพิเศษและซื้อหุ้นคืน โดยวานนี้ TCAP ได้ประกาศปันผลพิเศษตามนัดที่ 4 บาทคิดเป็น dividend yield 7.14% เตรียมขึ้น XD วันที่ 27ธ.ค.นี้ เป็นของขวัญปีใหม่ให้กับนักลงทุน
พร้อมทั้งอนุมัติงบซื้อหุ้นคืน 6 พันล้านบาท ช่วงระหว่างวันที่ 11ก.พ.-10ส.ค.63 มากกว่าวงเงินเดิมซึ่งเคยกำหนดไว้ที่ 5 พันลบ.อีกด้วย นอกจากนี้ช่วงต้นปีราวๆปลายเม.ย.63 ยังเป็นช่วงที่จะมีขึ้น XD ในรอบปกติ คาดปันผลไม่ต่ำกว่าเดิมที่ 1.60 บาท ดังนั้นหากนักลงทุนถือหุ้นยาวถึงปลายเม.ย.63 รวมปันผลทั้งสิ้น 5.60 บาทจะคิดเป็น dividend yield สูงถึง 10% เลยทีเดียว